La bissa de la pioa la ze an urodelo che fa parte de la fameja Salamandridae. La bissa de la pioa se la cognoss facilmente par al so color negro co vistose mace giale. La bissa de la pioa la donde i 15–20 cm de longhesa total , e le mastce le ze in genere pì longhe e grosse dei mastci. Le mastce le ze ovovipare, e le fa mudoi inte ricatei, roje o altri cors de aqua ossigenadi polito. I mudoi i ga branchie e quatro sate ben svilupade. I mudoi i se diferensia da altri de urodeli par la presensa de mace ciare a la base de le sate. Inte serte popolasion de montagna de bissa de la pioa, le mastce le ze vivipare e le fà boat conpletamente svilupadi e pronti par la vita terestre. I adulti i fà na vita discreta, e i ze de solito ativi solche de not, o durante al tenpo piovoss e umido . I abita diversi tipi de bosch, pì che sia de latifoglie missiadi, de fagher e castegner, pì che sia arent cors de aqua. Ghe n'è poca diferensa intrà mastci e femene. I mastci se i cognoss par la sagoma de solito pì magra, e par an gnoch te el cul, aonde che le celule spermàteghe le ze conservade 'te na strutura ciamada spermateca. La fecondasion la ze interna 'te le femene, che le tira sù la semensa assada su el teren da el mastcio durante el acopiament. I mastci i se cata da dir durante el periodo de el calor . Inte la Europa meridional, la bissa de l apioa la ze ativa pì che sia de otuno e de primavera, e no la se ritira in letargo invernal. In Europa central, invese, la ze ativa in primavera e in istà, e la va in letargo durante i mesi pì fredi. La ga na anpia distribusion in Europa, 'te la fassa magrebina, i Balcani e la Asia Minor. La specie la ga an numero variàbiłe de sotspecie ricognosseste infin dess: 16 sotspecie, de le quale 13 presenti in Europa. Serte le ze state in seguito descrite come specie separade. In Italia la ze representada da propria de le region alpine e da , endemismo italico distribuì 'te le Alpi Maritime e in tut al Apenino, infin a la Calabria. La bissa de la pioa la ze stata ogeto durante i secoi de miti e credense, tra le quai che n'è quela che la pode sopraviver a el fogo. Sto tanto al ze de el tut sbaljà parchè la so pel umida la la rende delicata in presensa de fonti de calor e anca distante da l'aqua. La ze invese in part vera la credensa che la ze velenosa: le so ghiandole de la pel difati le pol far an liquido che brusa te le mucose; sta sostansa la ze na difesa contro i predator, che i gnen avisadi de el pericol da la colorasion aposematica de la spece.